### Beslutning

Udvalget anbefaler, at sagen indgår i budgetprocessen.

### Sagsfremstilling

## Resume og sagens baggrund

Kalundborg Kommune indgik i 2009 en 30-årig aftale med SEAS-NVE (nu Andel Energi) om nyt lysanlæg på Svebølle idrætsanlægs træningsbane, dækkende finansiering, drift og vedligehold. Andel Energi ønsker nu, at Kalundborg Kommune overtager lysanlægget i henhold til kontraktens bestemmelser. Tilbagekøbsprisen er 427.969 kr. på nuværende tidspunkt.

**Indstillinger**

Chefen for Vej, Ejendom og Affald indstiller,

1. at kommunen tilbagekøber lysanlægget, og
2. at udvalget anviser finasiering heraf.

## Behandling

Teknik- og Miljøudvalget.

## Sagsfremstilling

I 2009 indgik Kalundborg Kommune kontrakt med SEAS-NVE (nu Andel Energi) om et nyt lysanlæg på Svebølle idrætsanlæg. Kontrakten løber i 30 år og kan efter 3 år opsiges af begge parter med 1 års varsel til udgangen af et kalenderår.

I henhold til kontrakten udgjorde den årlige udgift i 2022 64.208 kr. Abonnementet indeholder alle udgifter til el, målerafgift, vedligeholdelse, sikkerhedseftersyn og finansiering.

Andel Energi ønsker, at anlægget overdrages til Kalundborg Kommune. En opsigelse indebærer, at lysanlægget overdrages pr. 31. december 2024 i henhold til kontraktens bestemmelser. Andel Energi vil være indstillet på ikke at håndhæve opsigelsesvarslet, hvis Kalundborg Kommune ønsker at overtage lysanlægget tidligere end 31. december 2024. Dermed vil det være muligt at indtænke overtagelsen som en aktivitet i budget processen således at det kan gennemføres evt. fra 1. januar 2024.

Det forventes, at den årlige driftsudgift vil falde til cirka 35.000 kr. årligt efter et tilbagekøb af anlægget.

Administrationen anbefaler, at lysanlægget tilbagekøbes, og at udvalget drøfter en eventuel finasiering af dette.

## Økonomiske konsekvenser

På budget 2023 er der ikke afsat midler til at tilbagekøbe lysanlægget på Svebølle idrætsanlægs træningsbane.

Hvis anlægget overtages i 2023, vil det kræve en tillægsbevilling, som eventuelt finansieres af kassebeholdningen.

[adresse] bemærkninger er indarbejdet i sagen.